
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. 21/425/04.06.2002





R  A  P  O  R  T

asupra proiectului de Lege pentru ratificarea Acordului între Guvernul României şi Guvernul Republicii Letonia privind promovarea şi protejarea reciprocă a investiţiilor, semnat la Riga la 27 noiembrie 2001
În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond cu proiectul de Lege pentru ratificarea Acordului între Guvernul României şi Guvernul Republicii Letonia privind promovarea şi protejarea reciprocă a investiţiilor, semnat la Riga la 27 noiembrie 2001 ,  trimis cu adresa nr. 269 din 27.05.2002.

La întocmirea prezentului  aviz, comisia a avut în vedere:

· Avizul nr.479/12.04.2002 al Consiliului Legislativ;

· Avizul nr.269/28.05.2002 al Comisiei pentru politică externă. 

  Proiectul de Lege vizează crearea cadrului juridic bilateral pentru încurajarea realizării de investiţii de către persoanele fizice şi juridice din fiecare stat pe teritoriul celuilalt stat. Prin acest proiect se urmăreşte crearea şi menţinerea condiţiilor favorabile pentru investitorii unei Părţi Contractante, pe teritoriul statului celeilalte Părţi Contractante, care va duce la intensificarea cooperării economice în avantajul reciproc al ambelor state. Acordul cuprinde clauze uzuale, conforme practicii internaţionale în domeniu, dintre care amintim: faptul că nici una din Părţile Contractante nu va lua măsuri de expropriere decât în anumite condiţii şi cu acordarea de despăgubiri adecvate; se garantează transferul liber, în valută convertibilă, al veniturilor realizate; se stabileşte modul de soluţionare a diferendelor referitoare la aplicarea Acordului; se stabileşte termenul de valabilitate al Acordului (10 ani) şi modul de reînnoire; condiţiile de aplicare a prevederilor Acordului şi în cazul investiţiilor efectuate anterior intrării în vigoare a acestuia.
Proiectul de lege face parte din categoria legilor ordinare, potrivit prevederilor articolului 74 alineatul (2) din Constituţia României. 

Potrivit prevederilor art. 60 din Regulamentul Camerei Deputaţilor, membrii comisiei au examinat acest proiect de lege în şedinţa din 4 iunie 2002.

La dezbaterea proiectului a participat ca invitat, în conformitate cu prevederile art. 51 şi 52 din Regulamentul Camerei Deputaţilor, din partea Ministerului Dezvoltării şi Prognozei: domnul Gheorghe Ţiplica – secretar de stat.

            La lucrările comisiei au fost prezenţi 28 deputaţi, din totalul de 31 de membri ai comisiei.


Proiectul de lege a fost adoptat de Senat în şedinţa din data de 20 mai 2002.

În urma dezbaterilor, membrii comisiei au hotărât, în unanimitate (28 de voturi), să propună admiterea proiectului de lege, în forma adoptată de Senat. 

   PREŞEDINTE,

 Dan Radu Ruşanu

                                         SECRETAR,

                               Lucia Cornelia Lepădatu

                                                                   

    Consilier parlamentar

                                                                                        

     Doina Leonte

                                                                                        

     Expert parlamentar

                                                                                        

     Alina Hodivoianu

C ă t r e,





 BIROUL PERMANENT AL





 CAMEREI DEPUTAŢILOR



Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Guvernul Republicii Letonia privind promovarea şi protejarea reciprocă a investiţiilor, semnat la Riga la 27 noiembrie 2001 ,  trimis Comisiei, pentru examinare în fond,  cu adresa nr. 269 din   27  mai 2002. 

 PREŞEDINTE,

Dan Radu Ruşanu

